അഞ്ചിനേക്കാള് വലുതാണ് പതിനേഴ് എന്ന് കാനം കൈയക്ഷരം നന്നാവാത്തതിന് പേനയെ കുറ്റം പറഞ്ഞിട്ട് കാര്യമില്ലെന്ന മറുപടിയുമായി കേരളാ കോണ്ഗ്രസ് കോട്ടയം: സീറ്റുകളുടെ കണക്ക് വെച്ചുള്ള സിപിഐ സംസ്ഥാന സെക്രട്ടറി കാനം രാജേന്ദ്രന്റെ ഒളിയമ്ബിന് മറുപടിയുമായി കേരളാ കോണ്ഗ്രസ് എം രംഗത്ത്. അഞ്ചിനേക്കാള് വലുതാണ് പതിനേഴ് എന്നായിരുന്നു കാനത്തിന്റെ പരാമര്ശം. ഇതിനെതിരെയാണ് കണക്കുകള് നിരത്തി കേരളാ കോണ്ഗ്രസ് എം വയനാട് ജില്ലാ പ്രസിഡന്റ് കെ ജെ ദേവസ്യയുടെ മറുപടി. 2019 ലോകസഭ, നിയമസഭ തിരഞ്ഞെടുപ്പുകളില് ഇടതുമുന്നണിയുടെ പ്രകടനം വിലയിരുത്തിയായിരുന്നു മറുപടി. കൈയക്ഷരം നന്നാവാത്തതിന് പേനയെ കുറ്റം പറഞ്ഞിട്ട് കാര്യമില്ല എന്ന തലക്കെട്ടോടു കൂടിയാണ് വാര്ത്താക്കുറിപ്പ് അവസാനിക്കുന്നത്. എല്ഡിഎഫിലെ മൂന്നാം കക്ഷിയായ കേരളാ കോണ്ഗ്രസ് എം നേടിയ 3.28 ശതമാനം വോട്ടാണ് എല്ഡിഎഫിന് ചരിത്രവിജയവും 99 സീറ്റ് നേടി തുടര്ഭരണവും നേടിയെടുക്കാന് സഹായകരമായതെന്ന് അഭിമാനപൂര്വ്വം ഓര്മ്മിക്കട്ടെ. കേരള കോണ്ഗ്രസ് എം എല്ഡിഎഫിലേക്ക് വരുന്നതിനെ സിപിഐ ആദ്യം മുതല് എതിര്ത്തത് എന്തിനായിരുന്നുവെന്ന് ഇനിയും ബോദ്ധ്യമാകുന്നില്ല. സിപിഐഎം വിലയിരുത്തലുകള്ക്ക് ഉള്ക്കരുത്തുണ്ട്. പക്ഷെ ഏഴുപ്രാവശ്യം പരീക്ഷ എഴുതിയിട്ടും ജയിക്കാത്തവന് ടൂട്ടോറിയല് കോളജ് തുടങ്ങി പ്രിന്സിപ്പാളായി വാര്ഷിക വിലയിരുത്തല് നടത്തി ആത്മസംതൃപ്തിയടയുന്നതിന് തുല്യമാണ് സഖാവ് കാനം രാജേന്ദ്രന്റെ വിലയിരുത്തലുകള്. കേരളാ കോണ്ഗ്രസ് എം മത്സരിച്ച 12 മണ്ഡലങ്ങളിലും ആര്ക്ക് വോട്ടു ചെയ്യണമെന്നുള്ള സിപിഐയുടെ നിര്ദ്ദേശം നാട്ടില് പാട്ടാണ് എന്നായിരുന്നു കെ ജെ ദേവസ്യയുടെ മറുപടി.